Document ID: 32011D0751
Publication Date: 2011-09-13

Title and Content:
VYKONÁVACIE ROZHODNUTIE KOMISIE
z 13. septembra 2011
o oznámení návrhu na zmeny a doplnenia príloh k dohode medzi Európskym spoločenstvom a Spojenými štátmi americkými o obchode s vínom
(2011/751/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na rozhodnutie Rady 2006/232/ES z 20. decembra 2005 o uzavretí dohody medzi Európskym spoločenstvom a Spojenými štátmi americkými o obchode s vínom (1), a najmä na jeho článok 3,
keďže:
(1)
Prílohy k dohode medzi Európskym spoločenstvom a Spojenými štátmi americkými o obchode s vínom by sa mali zmeniť a doplniť s cieľom zohľadniť zmeny právnych predpisov, pokiaľ ide o enologické postupy v Únii, nové názvy pôvodu v Únii, nové označenia dôležité z vinárskeho hľadiska v USA a zmeny adries.
(2)
Aby bolo možné vykonať zmeny a doplnenia príloh k dohode, je v súlade s článkom 11 ods. 5 dohody nevyhnutné písomne oznámiť druhej strane návrh takýchto zmien a doplnení.
(3)
Pripojený návrh na zmeny a doplnenia by sa preto mal oznámiť Spojeným štátom americkým.
(4)
Opatrenie ustanovené v tomto rozhodnutí je v súlade so stanoviskom Riadiaceho výboru pre spoločnú organizáciu poľnohospodárskych trhov,
ROZHODLA TAKTO:
Článok 1
V súlade s článkom 11 ods. 3 písm. b) dohody medzi Európskym spoločenstvom a Spojenými štátmi americkými o obchode s vínom sa návrh na zmeny a doplnenia príloh k dohode ustanovený v prílohe písomne oznámi Spojeným štátom americkým.
Článok 2
Generálny riaditeľ Generálneho riaditeľstva pre poľnohospodárstvo a rozvoj vidieka je týmto oprávnený oznámiť návrh na zmeny a doplnenia v mene Európskej únie.
V Bruseli 13. septembra 2011

Classification:
Level 1 Topics: 100157
100143
100147
100161
100144
Level 2 Topics: 100283
100256
100170
100282
100176
100279
100196
Level 3 Topics: 13
3461
2079
2119
2106
6205
4040
7207
5017
1615
2200
All Topics: 3173
4713
5403
5870
888